Jowhar

Jowhar (arabisk: جوهر‎; også transkribert Jowhaar, Jawhar, Johar, Giohar) er en by i det sørlige Somalia, ved elven Shabeelle, cirka 90 kilometer nord for hovedstaden Mogadishu. Jowhar har om lag 48 000 innbyggere. Den er hovedsete for regionen Shabeellaha Dhexe og for delstaten Hirshabelle.

Jowhar ble grunnlagt av Luigi Amadeo av Savoia og het i den italienske kolonialtiden Villaggio Duca degli Abruzzi eller Villabruzzi. Den ble regionhovedstad i midten av 1980-tallet etter at hovedstaden Mogadishu var blitt utskilt og blitt en egen administrativ enhet.

Byer i Somalia